**Informácie pre prijímaných pacientov:**

* na plánovaný príjem sa dostavte v čase od 7,30 do 9.30 hod.
* prihláste sa na ambulanciu Kliniky srdcovej chirurgie,  Východoslovenského ústavu srdcových a cievnych chorôb, a.s., Košice, Ondavská č. 8,  1. poschodie
* prídete nalačno
* presný termín hospitalizácie Vám bude doručený poštou
* ak užívate niektoré z nasledujúcich liekov, je nutné daný liek 5 dní pred plánovaným príjmom na kliniku KSCH nahradiť LMWH v réžii kardiológa: Trombex, Clopidogrel, Clopigamma, Egitromb, Zyllt, Brilique, Efient, Alotin, Ticlopidin, Warfarin, Lawarin, Orfarin, Pradaxa, Xarelto, Eliquis, ANP, Vasopirin, Aspirin Protect,

**K prijatiu na oddelenie potrebujete:**

* platný preukaz poistenca zdravotnej poisťovne
* občiansky preukaz
* potvrdenie o pracovnej neschopnosti (ak ho už máte vystavené), ak je potrebné ho vystaviť, požiadajte o jeho vypísanie pri prijatí na príjmovej ambulancii
* zdravotnú dokumentáciu od obvodného lekára
* výsledky laboratórnych vyšetrení (nie staršie ako 7 dni) – biochemické vyšetrenie (urea, kreatinín, glykémia, bilirubín, AST, ALT, NA, K,), krvný obraz, zrážacie faktory ( APK, INR )
* rozpis liekov a lieky, ktoré užívate podľa ordinácie iného odborného lekára ako kardiológa napr. urológ, reumatológ, onkológ, neurológ…..atď.
* inzulínové perá a inzulín
* hygienické potreby – zubná pasta, zubná kefka, mydlo, šampón, sprchovací gél, uterák, hrebeň, holiace potreby (jednorazové žiletky)
* osobné veci – pyžamo – najvhodnejšia je **pyžamová blúza vpredu na zapínanie** a pyžamové nohavice, župan, ponožky, papuče
* nafukovaciu loptu – priemer cca 40 cm, ktorá Vám bude slúžiť ako rehabilitačná pomôcka na dychové cvičenia
* prepúšťaciu správu z kardiologického oddelenia
* v prípade, ak by ste sa nemohli dostaviť, alebo nemáte ukončené predoperačné vyšetrenia, ak máte zvýšenú telesnú teplotu alebo užívate antibiotiká, prosíme, ihneď nám to oznámte na telefónne číslo **055/7891210, 055/7891200**
* ak máte skompletizované predoperačné vyšetrenia, potvrďte nám vašu hospitalizáciu na uvedené telefónne číslo

**K prijatiu na oddelenie si môžete priniesť:**

* mobil
* rádio
* knihy, časopisy
* osobný počítač

**Neodporúčame:**

* veľkú finančnú hotovosť, vkladné knižky, bankomatové karty
* šperky – retiazky, prstene, náramky
* cennosti

**Čo je vhodné:**

* odlakovať si nechty na rukách aj nohách
* odstrániť gélové nechty

**Denný režim**

* počas pobytu na oddelení odporúčame riadiť sa hospitalizačným režimom, ktorý je k dispozícií na každej izbe
* neodporúčame opúšťať areál nemocnice

**Nočný kľud**

* je od 22.00 – 05.00 hod.

**Návštevné hodiny**

1. Pondelok – piatok od 15.00 – 17.00 hod.
2. Sobota – nedeľa od 14.00 – 17.00 hod. (rovnako platí aj pre štátne sviatky)

**Fajčenie**

* v areáli VÚSCH a.s. je prísne zakázané fajčiť

**Kontaktné čísla:**

* službukonajúci personál: 055/ 789 1200
* asistentka prednostu Kliniky srdcovej chirurgie: 055/ 789 1210